**Közép-Európai Művészettörténeti Kutatóintézet  
Kutatási szabályzat**

1. A Közép-Európai Művészettörténeti Kutatóintézet (továbbiakban: KEMKI) állományából nem lehet kölcsönözni.
2. A kutatás engedélyköteles és díjmentes.
3. A kutatási engedély az engedélyezés napjától számított 1 évig, illetve visszavonásig érvényes.
4. A kutatási engedélyt visszavonható attól a kutatótól, aki:

a) gyűjteményi anyagot tulajdonít el;

b) a gyűjteményi anyagot szándékosan vagy gondatlanságból megrongálta;

c) a számára kiadott anyag rendjét önkényesen megváltoztatta és a rend helyreállítására ismé­telt figyelmeztetés ellenére sem hajlandó;

d) a gyűjteményi anyag felhasználására vagy közzétételére vonatkozó szabályokat és korlátozáso­kat megszegte.

A kutatási engedély visszavonásáról a kutatót írásban is értesíteni, a visszavonást pedig indokolni kell.

1. Az alapvető kutatási ismeretekkel nem rendelkező használót a gyűjtemény dolgozói a munkaköri leírásukban szereplő tevékenységeken túlmenően nem kötelesek segíteni, illetve helyette kutatást folytatni. Alapvető ismeret lehet: a kutatási témához szükséges szakirodalom ismerete, a kötelező felvilágosítást követően a kutatásra vonatkozó szabályok ismerete, idegen nyelven írt iratok megértéséhez szükséges nyelvismeret, a köznapitól eltérő írásmóddal készült iratokhoz szükséges olvasási készség stb.
2. A gyűjtemények anyagai a kutatóteremben, ill. bizonyos speciális anyagok esetében az arra kijelölt helyiségekben egy munkatárs jelenlétében kutathatóak. Az egyszerre fogadható kutatók számát a kutatóterem kapacitása határozza meg.
3. A KEMKI-ben való kutatás előzetes időpont-egyeztetéshez kötött. A kutatást egy referenssel való egyeztetés előzi meg.
4. A kutató kérőlap segítségével kérheti ki a kutatandó dokumentumokat. A kutató a kérőlapon a jelzet feltüntetésével listát készít a kikért anyagról.
5. Egyszerre legfeljebb öt mű, dokumentum, vagy 1 levéltári doboznyi anyag kérhető ki megtekintésre.
6. Bizonyos dokumentumok jogi- vagy állományvédelmi okokból csak korlátozottan kutathatók. Nem kutathatók feldolgozás alatt álló vagy feldolgozatlan dokumentumok.
7. Ha fizikai állapotuk miatt a dokumentumok nem bocsáthatók a kutató rendelkezésére, akkor azokról a KEMKI díjmentes másolatot készít, amennyiben ez nem jár a dokumentum további állapotromlásával.
8. Ha a kutató a kutatásra kiadott anyagban, annak rendjében vagy épségében bármiféle előre nem jelzett rendellenességet és/vagy hiányt észlel, azt haladéktalanul közölnie kell a kutatás felügyeletét ellátó személlyel.
9. A kutató köteles a rendelkezésére bocsájtott iratok épségét, rendjét megőrizni, és a kutatás végén azokat a kutatás előtti állapotukban, eredeti rendjüket megtartva hiánytalanul átadni.
10. A kutatás során csak ceruza és papír használható, semmilyen más irodai segédeszköz (post-it, gemkapocs stb.) nem. A dokumentumokra tilos bármilyen jelzés, jegyzet, megjegyzés írása.
11. Érzékeny anyagú, hordozójú művek esetén, a kutatást felügyelő személy kérésére a kutató köteles használni a dokumentumok védelmében előírt védőeszközöket (pl. cérnakesztyűt), amelyet a kutatást felügyelő személy bocsát a rendelke­zésére.
12. A kutató köteles a kutató helyiség zárása előtt 15 perccel az átvett állományt eredeti állapotában és rendjében a kutatást felügyelő személynek visszaadni.
13. A kutatóteremben tilos étkezni, dohányozni, valamint mobiltelefont használni, illetve másokat bármilyen módon munkájukban zavarni. A közösségi magatartás normáinak betartása minden használó számára kötelező.
14. Táskát, hátizsákot, kabátot a kutatóteremben egy a kutatás helyétől elkülönített helyen kell tárolni, vagy egy erre kijelölt helyiségben elhelyezni.
15. A kutató a kutatás során használhatja saját technikai eszközeit (pl. laptop).
16. A kutatott művekről térítés ellenében másolat kérhető, vagy önkiszolgáló módon, fénymásolóval vagy saját digitális eszközzel (pl. mobiltelefon) másolat készíthető, amennyiben a kutatást felügyelő munkatárstól erre engedélyt kap.
17. A másolható dokumentumok körét és az analóg vagy digitális másolatkészítő eljárást – tekintettel a dokumentum értékére, állapotára, szerzői jogi státuszára vagy egyéb állományvédelmi szempontokra – az adott gyűjtemény határozza meg.
18. A KEMKI gyűjteményeiben található művekről készített másolat publikálása esetén felhasználási díjat kell fizetni, publikálásra fényképmásolatot csak az intézmény készíthet.
19. A reprodukció publikálása esetén a szerző köteles feltüntetni annak tényét, hogy az eredeti a KEMKI gyűjteményében található. A hivatkozás formája:

Szépművészeti Múzeum – Közép-Európai Művészettörténeti Kutatóintézet, leltári szám; rövidített formában: SZM – KEMKI, ltsz.

Szépművészeti Múzeum - Artpool Művészetkutató Központ – leltári szám; rövidített formában: SZM – Artpool, ltsz.

1. A kutató bármely panasszal előbb a KEMKI munkatársaihoz, ezt követően pedig az osztályvezetőhöz vagy az igazgatóhoz fordulhat.